stanford-oval/wikipedia huggingface dataset:
Feuillanttien klubi

Feuillanttien klubi (ransk. Club des Feuillants, virallinen nimi Amis de la Constitution, ”Perustuslain ystävät”) oli Pariisissa Ranskan vallankumouksen aikana vuosina 1791–1792 toiminut perustuslaillisen monarkian kannattajien poliittinen keskustelukerho. Nimitys johtui klubin kokoontumispaikasta, vanhan sisteriläisjärjestön feuillanttien (Feuillants) luostarista kaupungin keskustassa, lähellä Tuileries’n palatsia.
Feuillanttien klubi kannatti perustuslaillista monarkiaa aikana, jolloin kuninkaanvallan kumoaminen oli saamassa kannatusta Ludvig XVI:n epäonnisen pakomatkan ja kiinnijäämisen jälkeen kesäkuussa 1791. Uusi klubi syntyi, kun siihen asti maltillisen jakobiiniklubin piirissä nousi radikalisoitumisen mukana esille niitä, jotka halusivat jatkaa entistä valtiomuotoa uuden perustuslain alaisuudessa. Erosta tuli julkinen, kun perustuslaillisen monarkian kannattajat julkaisivat asiaansa perustelevan lehtisen 16. heinäkuuta 1791.
Uuden klubin jäseniksi tuli 264 entistä jakobiinia. Sen alkuperäinen tarkoitus oli tasapainottaa radikaalien jakobiinien aina vain painavampaa vaikutusvaltaa. Ensimmäiset istunnot pidettiin Palais-Royalissa ja sitten rue Saint-Honorélla sijainneessa luostarissa.
Feuillants-klubin johtajana toimi Antoine Barnave, joka oli kansalliskokouksen määräämänä ollut hakemassa kuninkaallista perhettä takaisin Varennesista. Jäsenistöön kuului poliitikkoja, tiedemiehiä ja korkeita upseereita, mm. matemaatikko, tähtitieteilijä ja useita tieteellisiä teoksia julkaissut Jean Sylvain Bailly sekä Yhdysvaltain vallankumouksessa mainetta saanut markiisi La Fayette. Muita olivat Alexandre Théodore Victor Lameth, Emmanuel Joseph Sieyès, Louis Ramond de Carbonnières, Vincent-Marie Viénot de Vaublanc, Bernard Germain de Lacépède, Bernard Journu-Auber, Hugues-Bernard Maret ja sallivuutta puolustanut protestanttinen pastori Paul-Henri Marron.
Klubi menetti vaikutusmahdollisuutensa, kun Ranskan lakiasäätävä kansalliskokous hajotettiin 21. syyskuuta 1792. Saman vuoden maaliskuussa girondistit olivat sulkeneet feuillantit Ranskan hallituksen ulkopuolelle kostoksi siitä, että he olivat vastustaneet sotaa Itävallan kanssa. Monarkian kaaduttua 10. elokuuta klubin jäsenet joutuivat maalitauluiksi. Laadittiin 841 nimen luettelo ja klubin jäseniä pidätettiin ja syytettiin maanpetoksesta. Monia teloitettiin myöhemmin niin sanottuna terrorin aikana vuosina 1793–1794.
Feuillantti-nimeä käytettiin vielä jonkin aikaa loukkauksena, joka tarkoitti samaa kuin ”maltillinen”, ”kuninkaanvallan kannattaja” ja ”aristokraatti”.
Eyes Set to Kill

| Eyes Set to Kill |
| --- | --- |

Tiedot
Toiminnassa:  2004–
Tyylilaji:  Post-hardcore Indie rock Screamo
Kotipaikka:   Yhdysvallat
Laulukieli:  englanti
Jäsenet:  Alexia Rodriguez,  laulu, kitara, piano   Anissa Rodriguez,  basso   Cisko Miranda,  screamo   Greg Kerwin,  kitara   Caleb Clifton,  rummut  
Entiset jäsenet:  Lindsey Vogt, laulu (2003–2007)  Brandon Anderson, screamo   Austin Vanderbur, screamo (2003–2005)  John Moody, kitara (2005–2007)  Zach Hansen, kitara (2003–2005)  Alex Torres, kitara   Bret Litzler, rummut   Milad Sadegi, rummut (2003–2005) 
Levy-yhtiö:  Break Silence Records/Koch Records  
Aiheesta muualla
estkrock.com
Infobox OKNimi-testi OK: 
Eyes Set to Kill on yhdysvaltalainen post-hardcore-yhtye, joka on perustettu vuonna 2004 Tempessa, Arizonassa.
Historia

Yhtyeen perustivat siskokset Alexia (kitara ja laulu) ja Anissa Rodriguez (basso) vuonna 2004, jonka jälkeen yhtyeeseen tulivat mukaan screamo ja syntetisaattoria soittava Brandon Anderson, toinen kitaristi Greg Kerwin ja rumpali Caleb Clifton. Yhtyeen ensimmäistä EP:tä "When Silence is Broken The Night Is Torn" on myyty yli 11 000 kopiota.
Eyes Set to Kill nousi julkisuuteen perustamisensa jälkeen internetmainostamisen myötä. Se oli muun muassa 10 kuukauden ajan MySpace-sivuston suosituimpia yhtyeitä, joilla ei ole levytyssopimusta.
Diskografia

| --- | --- |
 Studioalbumit Reach (2008)  The World Outside (2009)  Broken Frames (2010)  White Lotus (2011)  Masks (2013)  Eyes Set to Kill (2018) EP:t When Silence Is Broken, The Night Is Torn (2006) DVD:t A Day with Eyes Set to Kill (2007) :  Singlet ”Darling” (2006)  ”Liar In The Glass” (2006)  ”Beauty Through Broken Glass” (2007)  ”Reach” (2008)  ”Darling” (2008)  ”All You Ever Knew” (2010)  ”Broken Frames” (2010)
Felix Alaba Adeosin Job

Felix Alaba Adeosin Job (s. 24. kesäkuuta 1938) on nigerialainen roomalaiskatolinen arkkipiispa. Hänet vihittiin papiksi 24. joulukuuta 1966 ja nimitettiin Ibadanin hiippakunnan vihkipiispaksi sekä Abthugnin titulaaripiispaksi 11. maaliskuuta 1971. Piispaksi vihkiminen seurasi 4. heinäkuuta. Pääkonsekraattorina toimi Richard Finn, jota avustivat John Kwao Amuzu Aggey ja Anthony Saliu Sanusi.
Job nimitettiin 5. lokakuuta 1974 Ibadanin piispaksi. 26. maaliskuuta 1994 hiippakunta korotettiin arkkihiippakunnaksi, ja Jobista tuli sen arkkipiispa.
Ed Jovanovski

| Ed Jovanovski |
| --- | --- |

Henkilötiedot
Syntynyt: 26. kesäkuuta 1976 (ikä 48) Windsor, Ontario, Kanada
Kansalaisuus:   Kanada
Jääkiekkoilija
Lempinimi:  Jovo, Jovocop, Special Ed
Pelipaikka:  puolustaja
Maila:  vasen
Pituus:  188 cm
Paino:  95 kg
Pelinumero:  55
Pelaajaura
Pääsarjaura:  1995–2014
Seurat:  Florida Panthers (NHL)   Vancouver Canucks (NHL)   Phoenix Coyotes (NHL)
NHL-varaus:  1. varaus, 1994 Florida Panthers
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Salt Lake City 2002 | jääkiekko |  |
| Maailmancup  | Maailmancup  | Maailmancup  |  |
|  Kultaa | Kanada 2004 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Itävalta 2005 | jääkiekko |  |
|  Hopeaa | Kanada 2008 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Kanada 1995 | jääkiekko |  |
Edward "Ed" Jovanovski (s. 26. kesäkuuta 1976 Windsor, Ontario) on kanadalainen uransa lopettanut jääkiekkopuolustaja.
Ura

Jovanovski aloitti jääkiekon vasta 14-vuotiaana, ja oli OHL:n tähtipelaajistoa vähäisestä kokemuksestaan huolimatta. Hänet valittiin tulokaskaudellaan OHL:n tulokkaiden All Stars -joukkueeseen, ja samana vuonna Florida Panthers varasi hänet ensimmäisenä NHL:n varaustilaisuudessa.
Jovanovski aloitti ammattilaisuransa heti kaudella 1995–1996 ja vakiinnutti paikkaansa Panthersin kokoonpanossa. Keskinkertaisten näyttöjensä vuoksi hänet myytiin vuonna 1998 Vancouver Canucksiin, jossa hänestä kehittyi yksi liigan parhaista puolustajista. Kaupassa Vancouveriin siirtyivät Jovanovskin ohella Dave Gagner, Kevin Weekes, Mike Brown ja ehdollinen varausvuoro. Panthers sai puolestaan Pavel Buren, Brett Hedicanin, Brad Ferencen ja ehdollisen varausvuoron. Canucksin kanssa solmitun sopimuksen päätyttyä vuonna 2006 hän siirtyi vapaana pelaajana Phoenix Coyotesiin.
Jovanovski pelasi Arizonassa viisi vuotta. Heinäkuussa 2011 hän teki neljän vuoden ja 16,5 miljoonan dollarin sopimuksen Florida Panthersin kanssa, jossa hän aloitti NHL-uransa vuonna 1995. Jovanovski pelasi Floridassa kuitenkin vain yhden täyden ja kaksi tynkää kautta. Hän lopetti uransa keväällä 2014.
Muuta

Jovanovskin vanhemmat ovat makedonialaisia, jotka ovat muuttaneet Jugoslaviasta Kanadaan.
Fanan kirkko

| Fanan kirkko Fana kirke |
| --- | --- |
 Kirkko vuonna 1996.
Sijainti:  Bergen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1100-luku
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fanan kirkko (norj. Fana kirke) on Bergenin kunnassa Vestlandin läänissä Norjassa sijaitseva kivinen pitkäkirkko 1100-luvulta.
Kuvia

Alttari
Aiheesta muualla

Kuvia tai muita tiedostoja aiheesta Fanan kirkko Wikimedia Commonsissa
Ester Viljanen-Lampi

Ester Aleksandra Viljanen-Lampi (18. kesäkuuta 1903 Forssa – 29. kesäkuuta 1967 Lohja) oli suomalainen näytelmäkirjailija.
Teoksia

Kuikkalan koululla : 3-näytöksinen kansannäytelmä. Näytelmäkirjasto n:o 44. Satakunnan kirjateollisuus, Pori 1939 (2. palkinto Satakunnan kirjateollisuus Oy:n näytelmäkirjoituskilpailun 1. sarjassa (1- ja 3-näytöksiset näytelmät) vuonna 1939)
Kun miina räjähti : 1-näytöksinen näytelmä. Propaganda-Aseveljet r.y:n näytelmäsarja n:o 7. Propaganda-Aseveljet, Helsinki 1942
Ans olla, Anderssonska järjestää : 1-näytöksinen hupailu. Propaganda-Aseveljet r.y:n näytelmäsarja n:o 13. Propaganda-Aseveljet, Helsinki 1944
Portti aukaistaan : yksinäytöksinen näytelmä. Tammen näytelmiä 25. Tammi 1945
Ester Sihtola (maalaus)

| Ester Sihtola |
| --- | --- |

Nimi:  Ester Sihtola
Tekijä:  Eero Järnefelt
Valmistumisvuosi:  1934
Teostyyppi:  Maalaus
Materiaali:  Pastelliliitu ja paperi (maalauspohja)
Korkeus:  65  cm
Leveys:  48,5  cm
Kokoelma:  Kansallisgalleria
Sijainti:  Ateneum
Ester Sihtola on taiteilija Eero Järnefeltin pastellityö paperille vuodelta 1934. Työ on kiinnitetty kankaalle ja kooltaan se on 65×48,5 cm. Ester Sihtola -työ kuuluu Ateneumin taidemuseon Ester ja Jalo Sihtolan lahjoituskokoelmaan.
Eero Järnefelt maalasi tämän Ester Sihtola -muotokuvan kolme vuotta ennen kuolemaansa. Näihin aikoihin hän muutoinkin keskittyi aiheissaan maisema- ja muotokuvamaalauksiin.
Ester Sihtola oli tunnetun suomalaisen teollisuusmiehen ja taiteenkeräilijän Jalo Sihtolan puoliso. Hän syntyi vuonna 1884 Säkkijärven Niemenlautalla ja kuoli vuonna 1964. Ester Sihtola valmistui Helsingin musiikki-instituutista pianonsoiton opettajaksi. Musiikin parissa hän työskenteli useammalla paikkakunnalla toimien opettajana Helsingin kouluissa ja Tammisaaren seminaarissa. Hän myös johti Imatralla perustamaansa kirkkokuoroa. Hän avioitui insinööri Jalo Sihtolan kanssa vuonna 1907 ja he saivat kuusi lasta.
Jalo Sihtolasta tuli yksi Suomen merkittävimmistä taidekeräilijöistä. Hän hankki ensimmäiset taideteokset vuonna 1907 Pariisissa työskennellessään Ranskassa Papeterie de la Seine -tehtaassa. Vuonna 2001 Ester ja Jalo Sihtolan säätiö lahjoitti Ateneumin taidemuseolle kokoelman ydinosan, noin viisisataa teosta. Tuo lahjoitus on suurin Ateneumin taidemuseon historiassa. Myös Sinebrychoffin taidemuseo, Imatran taidemuseo ja Jyväskylän taidemuseo saivat huomattavat lahjoitukset. Ester Sihtola ei osallistunut perheen taidehankintoihin. Hän huolehti sen sijaan emäntänä kodin lukuisista taiteilijavierailijoista. Äidin vaikutusta lienee se, että musiikki oli koko perheen yhteinen harrastus ja omien lasten musiikillista lahjakkuutta Ester ja Jalo Sihtola pyrkivät kodissa kehittämään .
Aiheesta muualla

Suomen Kansallisgalleria: Kokoelmat: Ester Sihtola.  (Arkistoitu – Internet Archive)
Ferdinand II (Napoli)

Ferdinand II, kuva myöhemmältä ajalta.
Ferdinand II (ital. Ferrante, Ferdinando, lempinimi Ferrandino; 26. kesäkuuta 1467 Napoli – 7. syyskuuta tai 5. lokakuuta 1496 Napoli) oli Napolin kuningaskunnan kuningas vuosina 1495–1496.
Ferdinand II:n isä oli kuningas Alfonso II ja isoisä kuningas Ferdinand I. Ferdinand II:n äiti oli Ippolita Maria Sforza, jonka isä oli Milanon herttua Francesco Sforza. Milanon herttuatar Isabella Aragonialainen oli Ferdinand II:n sisko. Ferdinand sai Capuan ruhtinaan ja kruununprinssiksi tultuaan Calabrian herttuan arvon. Hänet tunnettiin humanistina ja hän oli kansan parissa suosittu.
Kruununprinssi Ferdinand johti vuonna 1494 sotilaallista vastarintaa, kun Napolin valtaistuinta tavoitellut Ranskan kuningas Kaarle VIII saapui armeijoineen Etelä-Italiaan. Ferdinand ei onnistunut pysäyttämään ranskalaisia ja palasi pääkaupunkiin Napoliin, jossa hänen isänsä Alfonso II luovutti kruunun hänelle 23. tammikuuta 1495. Ranskalaiset valtasivat jo seuraavassa kuussa Napolin kaupungin, jolloin Ferdinand II pakeni ensin Ischian ja sitten Sisilian saarelle. Hän sai kuitenkin tuekseen Venetsian liigana tunnetun liittokunnan ja valtasi pian takaisin Napolin, josta Kaarle VIII oli jo lähtenyt. Ferdinand karkotti ranskalaiset kokonaan valtakuntansa alueelta espanjalaisen sotapäällikön Gonzalo Fernández de Córdoban ja Venetsian laivaston tuella kesään 1496 mennessä. Hän kuitenkin kuoli syksyllä 1496 vain 29-vuotiaana, jolloin kuninkaaksi tuli hänen setänsä Fredrik.
Ferdinand nai vuonna 1496 itseään yli kymmenen vuotta nuoremman tätipuolensa, Napolin prinsessa Johannan, mutta heille ei syntynyt lapsia.
Aiheesta muualla

Kuvia tai muita tiedostoja aiheesta Ferdinand II (Napoli) Wikimedia Commonsissa
Feuerbach

Feuerbach on muun muassa seuraavien henkilöiden sukunimi:
Al Feuerbach (s. 1948), yhdysvaltalainen kuulantyöntäjä
Anselm Feuerbach (1829–1880), saksalainen taidemaalari
Karl Wilhelm Feuerbach (1800–1834), saksalainen matemaatikko
Lawrence Feuerbach (1879–1911), yhdysvaltalainen kuulantyöntäjä ja köydenvetäjä
Ludwig Feuerbach (1804–1872), saksalainen filosofi
Paul Johann Anselm Ritter von Feuerbach (1775–1833), saksalainen oikeustieteilijä.
Muuta

Feuerbach-teesit, Karl Marxin filosofinen teos.
geometrisia käsitteitä:
Feuerbachin ympyrä, yhdeksän pisteen ympyrä, kolmioon liittyvä ympyrä
Feuerbachin piste, yhdeksän pisteen ympyrän ja kolmion sisään piirretyn ympyrän sivuamispiste.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Feugarolles

| Feugarolles |
| --- | --- |
 Château de Tranquelléon
 Feugarolles
 Koordinaatit: 44°13′20″N, 0°20′52″E 
Valtio:  Ranska
Alue:  Akvitania
Departementti:  Lot-et-Garonne
Arrondissementti:  Nérac
Väkiluku:  920
Infobox OKVirheellinen NIMI-arvo: 
Feugarolles on kunta Lounais-Ranskassa Lot-et-Garonnen departementissa Akvitanian alueella. Kunnassa oleva linna Château de Tranquelléon on rakennettu vuonna 1310.
Aiheesta muualla

Kuvia tai muita tiedostoja aiheesta Feugarolles Wikimedia Commonsissa
Fettuccine

Fettuccinea
Fettuccine on Roomassa suosittu pastalaji. Se on litteä nauhapasta, joka on valmistettu vehnäjauhoista ja kananmunasta ja jota muualla Italiassa sanotaan tagliatelleksi.
Leveämpänä sitä kutsutaan nimellä fettucce, kapeampana fettuccelle.
Aiheesta muualla

Kuvia tai muita tiedostoja aiheesta Fettuccine Wikimedia Commonsissa
Estrioli

| Estrioli |
| --- | --- |

Tunnisteet
IUPAC-nimi:  (8R,9S,13S,14S,16R,17R)-13-methyl-6,7,8,9,11,12,14,15,16, 17-dekahydrosyklopenta[a]fenantreeni-3,16,17-trioli
CAS-numero:  50-27-1
PubChem CID:  5756
SMILES:  CC12CCC3C(C1CC(C2O)O)CCC4=C3C=CC(=C4)O 
Ominaisuudet
Molekyylikaava:  C18H24O3
Moolimassa:  288,372 g/mol
Sulamispiste:  282 °C 
Liukoisuus veteen:  0,441 g/l 
Estrioli (C18H24O3) on estrogeenihormoni, jota erittyy istukassa. Aine on heikohko hormoni, jonka määrä naisen elimistössä on suurin raskauden aikana.
Estriolin hoitokäyttö

Estriolia käytetään muiden estrogeenien, kuten esimerkiksi estradiolin, tavoin vaihdevuosien aikaisena hormonihotona. Hormonin teho on kuitenkin heikompi kuin estradiolin. Estrioli voi myös hidastaa MS-taudin aiheuttamia muutoksia aivoissa ja vaikuttaa taudin aktiivisuuteen.
Aiheesta muualla

Terveysportti, metatesaurus: Estrioli
Human Metabolome Database (HMDB): Estriol (englanniksi)
DrugBank: Estriol (englanniksi)
Food Component Database (FooDB): Estriol (englanniksi)
KEGG: Estriol (englanniksi)
ChemBlink: Estriol (englanniksi)
Elokuvateatteri Davvenásti

Elokuvateatteri Davvenásti, pohjoissaameksi Ealligovvateáhter Davvenásti, on Utsjoen kuntakeskuksen Áilegas-talolla toimiva, Suomen pohjoisin elokuvateatteri.
Toiminta > Tila

Elokuvateatterissa on 30 paikkaa.
Toiminta > Saamelaiskulttuuri

Davvenásti pyrkii kehittämään ohjelmistoaan huomioiden saamelaiset ja heidän kulttuurinsa, esimerkiksi joskus elokuvatrailereiden sijasta näytetään saamelaisia lyhytelokuvia.
Toiminta > Elokuvatoiminnan keskeytys Utsjoella

Utsjoen aikaisemman elokuvateatterin täytyi lopettaa toiminta vuonna 2012, elokuvien esitysformaatin muuttuessa digitaaliseksi. Kunnalla ei ollut varaa hankkia enää uusia laitteita. Kuitenkin Utsjoelle saatiin uusi elokuvateatteri, joka nimettiin Davvenástiksi yleisöarvonnan perusteella. Yleisöarvonnan voittaja sai palkinnoksi ilmaiset liput vuodeksi elokuvateatteriin.
Aiheesta muualla

http://www.davvenasti.fi/
Erowid

| Erowid |
| --- | --- |
Verkkosivusto:  www.erowid.org
Kaupallinen:  ei
Tyyppi:  psykoaktiivisiin kasveihin ja kemikaaleihin keskittyvä tietokanta
Kielet:  englanti
Omistaja:  Fire & Earth Erowid
Avattu:  lokakuussa 1995
Tulot:  lahjoituspohjaiset
Similarweb-sija:  63695. (kesäkuu 2022)
Nykyinen tila:  aktiivinen
Erowid (myös The Vaults of Erowid tai The Erowid Center) on järjestö, jonka keskeisin osa on psykoaktiivisista kasveista ja kemikaaleista sekä muista muuntuneita tajunnantiloja koskevista aiheista tietoa tarjoava verkkosivusto Erowid.org. Erowidin ovat luoneet salanimillä Fire ja Earth Erowid esiintyvät henkilöt. Nykyään sivustoa ylläpitävän rekisteröityneen järjestön The Erowid Centerin hallituksen jäsenten nimet löytyvät sekä järjestön omilta kotisivuilta  että GuideStar-järjestöpalvelun sivuilta. Sivusto sisältää tietoa niin laillisista kuin laittomistakin aineista ja kertoo sekä niiden toivotuista että haitallisista vaikutuksista.
Sivustolta löytyvä tieto pohjautuu kirjallisuuslähteisiin, alan tutkijoiden lausuntoihin ja tavallisten ihmisten kokemuksiin. Erowid toimii uusien tietojen julkaisijana, mutta samalla myös muualla julkaistujen dokumenttien ja kuvien arkistona.
Sivuston omien tilastojen mukaan siellä kävi vuonna 2008 päivittäin keskimäärin noin 57 000 vierailijaa. Erowidiin viitataan paljon myös mediassa ja muissa julkaisuissa.
Historia

Esiaste Erowidista syntyi huhtikuussa 1995, mutta itse sivusto ilmestyi kuusi kuukautta myöhemmin. Earth oli opiskellut kielten historiaa ja nimi Erowid löydettiinkin Calvert Watkinsin teoksesta Dictionary of Indo-European Roots. Erowid tarkoittaa Maan viisautta tai olemassaolon tietoa. 1. tammikuuta 2008 alkaen se on toiminut opetuksellisena IRS:n vahvistamana yleishyödyllisenä 501(c)(3)-järjestönä nimellä The Erowid Center.
Ennen Erowidin syntyä Fire ja Earth olivat jo jonkin aikaa tutkineet ja keränneet aineistoa päihdeaihepiireistä. Fire oli tutkinut kuukausien ajan Euroopan noitakulttuuria ja Earth oli alkanut koota sähköistä kokoelmaa, joka järjesteltiin lopulta Firen suunnittelemille verkkosivuille. Vuoden 1995 lokakuussa sivusto avattiin julkiseen käyttöön, minkä aikana hankkeesta ei ollut tarkoitusta tehdä laajaa tai yleistä tietokantaa eikä sitä ilmoitettu hakukoneiden listoille. Perustajien käyttämissä verkkokeskusteluryhmissä syntyi kuitenkin kiinnostusta laadukasta tietoa kohtaan ja käyttäjien esittämiin kysymyksiin alettiin vastata eräällä Erowid-sivulla. Keskusteluryhmien käyttäjät ryhtyivät ehdottelemaan uusia tutkimuksen aiheita hanketta varten ja sivusta kiihtyi laajenemaan.
Kirjallisuutta

Murguía, Edward; Tackett-Gibson, Melissa & Lessem, Ann: Real Drugs in a Virtual World.  Lexington Books, 2007.  Teoksen verkkoversio. (englanniksi)
Aiheesta muualla

Erowid-tietokanta
Erowid Centerin kotisivu
State of the Stone 2013: Drugs of the Future, Now - Earth and Fire Erowid Erowidin perustajien luento muuntohuumeista Psychedelic Science 2013 konferenssista.
Fire and Earth - From Microdots to Bath Salts: The State of the Stone 2011 Erowidin perustajien luento Entheogenesis Australis 2011 konferenssista.
Connecting the Microdots - Earth and Fire Erowid Erowidin perustajien luento Psychedelic Science in the 21st Century konferenssista vuodelta 2010.
Notes from the Psychedelic Salon Podcast 026 – “The Role of Drug Geeks in Society” (Arkistoitu – Internet Archive) Erowidin perustajien luento Mind States konferenssista vuodelta 2002.
Dyynivaappio

| Dyynivaappio |
| --- | --- |
 Dyynivaappio Fuerteventuralla Kanariansaarilla
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Suku::  Vaappiot Traganum
Laji::  moquinii
Kaksiosainen nimi
 Traganum moquinii  Webb ex Moq. 
Katso myös
   Dyynivaappio Wikispeciesissä   Dyynivaappio Commonsissa 
Infobox OKNimi-testi OK: 
Dyynivaappio (Traganum moquinii, esp. balancón) on revonhäntäkasvien (Amaranthaceae) heimoon kuuluva tiheä, haaroittuva pensas, jolla on vahvat sojottavat varret. Se on luokiteltu Espanjassa erittäin uhanalaiseksi lajiksi.
Ulkonäkö ja koko

Dyynivaappion korkeus on noin 0,5–1,5 metriä. Se on tiheä, haaroittuva pensas, jolla on vahvat sojottavat varret. Lehdet ovat ryppäissä, meheviä, soikeita ja lieriömäisiä. Ne ovat väriltään harmaanvihreitä, noin 1 cm pitkiä. Pieniä keltaisia kukkia kasvaa maaliskuusta–huhtikuuhun, tiheästi, lehtihangoista ja niiden terälehdet ovat tiheäkarvaisia.
Levinneisyys, kasvupaikka ja elinympäristö

Dyynivaappiota esiintyy Makaronesiassa Kap Verdellä ja Kanariansaarilla hiekkadyyneillä, jonne se muodostaa tyynymäisiä kasvustoja. Lajia esiintyy myös Luoteis-Afrikassa Marokosta Mauritaniaan.
Kuvia

Dyynejä Playa del Inglésin ja Maspalomasin välillä Gran Canarialla.
Dyynivaappio.
Aiheesta muualla

Kauppinen, Sakari Traganum moquinii, dyynivaappio, balancón Kuvia.
The Plant List: Traganum moquinii Webb ex Moq. (englanniksi)
Traganum moquinii Webb ex Moq. in DC. (espanjaksi)
García Criado, M. & Acosta, A. & Bioret, F. & Gardfjell, H. & Janssen, J. & Loidi, J. & Tzonev, R.: European Red List of Habitats – B1.6c Macaronesian coastal dune scrub.  Coastal Habitat Group, 24.2.2016.  (englanniksi) Teoksen verkkoversio.
Long-term analysis of the role of Traganum moquinii plants in the foredune formation of an arid dunefield (Maspalomas, Gran Canaria, Canary Islands). (englanniksi)
Ferdowsi

Ferdowsin patsas Teheranissa
Hakīm Abu'l-Qāsim Firdawsī Tūsīn eli Ferdowsi eli Firdausi oli persialainen runoilija (940/41–1020), joka kirjoitti persiankielisten kansojen kansalliseepoksen "Shahnameh" (Kuninkaiden kirja). Shahnameh on persialaisen kirjallisuuden klassikko ja eräiden lähteiden mukaan Ferdowsilta kului sen kirjoittamiseen 35 vuotta.
Firdausi oli persialainen runoilija (s. n. 940 – k. 1020). Hän sepitti Šâhnâme eli Kuningasten kirja -nimisen kertomarunon, jonka 60 000 kaksoissäettä esittävät iranilaisten ja persialaisten kuninkaiden urotyöt sassanidien perikatoon saakka (642 jaa.). Šâhnâmella on ollut suuri vaikutus persialaiseen kirjallisuuteen, jossa tavataan monta sen jäljittelyä. Sen julkaisi persiaksi ensi kerran Turner Macani 1829. Osia siitä on käännetty useille kielille, ja kokonaan se on käännetty ainakin ranskaksi (J. Mohl, Le livre des rois 1838–1878) ja italiaksi (Italo Pizzi,Il libro dei rei, 1886–1888). Vähäarvoisempi on Firdausin toinen suuri teos Jûsuf ja Zalîkha, jossa esitetään Joosefin historia Koraanin 12. luvun mukaan. Sen on kääntänyt Schlechta-Wssehrd saksaksi 1889.
Aiheesta muualla

Kuvia tai muita tiedostoja aiheesta Ferdowsi Wikimedia Commonsissa
Felix-kissa

Felix-kissa
Felix-kissa (engl. Felix the Cat) on Otto Messmerin luoma kuvitteellinen hahmo. Hahmo on esiintynyt sarjakuvissa ja animaatioelokuvissa.
Hahmo esiintyi ensimmäisen kerran elokuvassa Feline Follies (1919). Kissan nimi oli silloin Tom. Animaatiot on tuottanut australialainen Pat Sullivan.
Felix kulki aina yksin. Hänen maisemiaan olivat vuoret, puut, yö, kuu ja pakkanen.
Felix-kissa ilmestyi vuodesta 1929 lähtien Helsingin Sanomissa sarjakuvana.
Aiheesta muualla

Kuvia tai muita tiedostoja aiheesta Felix-kissa Wikimedia Commonsissa